الكوتش او المدرب الشخصي هو شخص بيساعدك توصل لكل انواع الاهداف الشخصية والمهنية. كل واحد فينا عنده القدرة انه يكون مدرب لنفسه. دي كام نصيحة ليك:
 خلي بالك من علاقاتك مع الناس.
اسأل نفسك الأسئلة دي: بتتعامل ازاي مع الخلافات؟ اخر مرة وريت فيها لأفراد عيلتك انك بتهتم بيهم كانت امتى؟ علاقاتك مع صحابك وعيلتك والمدرسين بتبين كتير عن شخصيتك.
 واجه مخاوفك من المستقبل.
دلوقتي، تخيل ان واحد صاحبك قالك انه مش قوي كفاية انه يرجع المدرسة. احنا غالباً بندي نصايح احسن من اللي بناخدها لنفسنا. افتكر ان حتى اكتر الناس نجاحاً اتقالهم ان اللي عايزين يعملوه مستحيل، بس هما مشيوا ورا احلامهم ونجحوا.
 طور مواهبك.
لو عايز توصل لأهدافك، لازم تقضي وقت اكتر في تطوير المواهب اللي عندك، واكتشاف المواهب المخبية اللي لسه مكتشفتهاش. فممكن تاخد كورسات في المواضيع اللي بتهتم بيها، حتى لو معندكش خبرة فيها.
 كن شاكر.
خد وقت تشكر على الحاجات اللي عندك. افتكر الذكريات الحلوة. فكر في احسن يوم او ايام عدت عليك في الشهر او السنة اللي فاتت. افتكر الحفلات المميزة والاجازات والاعياد. اشكر الناس الحلوة اللي في حياتك.
ايه احسن عنوان للمقال ده؟
تطوير مواهبك. مواجهة المخاوف من المستقبل. نصايح عشان تكون مدرب لنفسك. ازاي تتواصل مع الاخرين.